Rikunarita-ORG/Wikinium huggingface dataset:
# M1 Garand

| M1 Garand |
| --- |
|  |
| ტიპი |
ნახევრადავტომატური შაშხანა |
| წარმომავლობის ქვეყანა |  აშშ |
| სამსახურის ისტორია |
| შეიარაღებაშია |
1936–1958  აშშ 1940-იანებიდან-დღემდე (სხვა ქვეყნებში) |
| წარმოების ისტორია |
| კონსტრუქტორი |
ჯონ გარანდი |
| შექმნის თარიღი |
1928 |
| წარმოების პერიოდი |
1934—1957 |
| მახასიათებლები |
| წონა |
4.31-5.3 |
| სიგრძე |
1,100 |
| ლულის სიგრძე |
609.6 მმ |
|

---

 |
| ვაზნა |
7.62×63 მმ სპრინგფილდი 7.62×51 მმ ნატო |
| მუშაობის პრინციპი |
გაზზე მომუშავე, მბრუნავი ჭანჭიკი |
| სროლის ტემპი |
40–50 ვაზნა/წთ |
| ჭურვის/ტყვიის საწყისი სიჩქარე |
853 მ/წმ |
| დამიზნების მანძილი |
457 მ |
| დატენვის სისტემა |
8 ვაზნიანი სავაზნე მჭერი, შიდა მჭიდი |
| სამიზნეები |
რკინის სამიზნე |

ამერიკელი ქვეითი M1 Garand-ით ხელში, ფორტ ნოქსი, კენტუკი, 1942 წელი.
**M1 Garand** — **M1 გარანდი** ან **M1 შაშხანა** — .30-06 კალიბრის (7.62×63მმ) ნახევრადავტომატური შაშხანა, რომელიც იყო აშშ-ის შეიარაღებული ძალების ძირითადი საბრძოლო შაშხანა მეორე მსოფლიო ომისა და კორეის ომის დროს. მცირე რაოდენობით ის ასევე გამოიყენებოდა ვიეტნამის ომშიც. ასობით ათასი M1 შაშხანა ასევე გაიგზავნა აშშ-ის მოკავშირე ქვეყნებში, როგორც სამხედრო დახმარება. M1 Garand დღემდე გამოიყენება აშშ-ის შეიარაღებული ძალების საპატიო ყარაულის მიერ, სანადირო მიზნებისთვის სამოქალაქო პირთა შორის და კოლექციონერების მიერ.

M1 Garand-ს სახელი დაერქვა მისი კანადელ-ამერიკელი გამომგონებლის ჯონ გარანდის პატივსაცემად. ეს შაშხანა იყო პირველი ნახევრადავტომატური იარაღი აშშ-ის ჯარისთვის. უმეტესი სამხედრო მოხსენებების მიხედვით M1 Garand იყო საიმედო და მოწონება დაიმსახურა ამერიკელი სამხედროების მხრიდან. გენერალმა ჯორჯ ს. პატონმა მას უწოდა „უდიდესი საბრძოლო მოწყობილობა, რომელიც ოდესმე გამოუგონიათ“. 1936 წელს M1 Garand-მა ჩაანაცვლა გრძივმოძრავ საკეტიანი ხელით გადასატენი M1903 Springfield შაშხანა, როგორც აშშ-ის არმიის სტანდარტული იარაღი, ხოლო თავად ის 1958 წელს ჩანაცვლდა M14 შაშხანით.

## ლიტერატურა

* Walter, John (2006). *Rifles of the World* (3rd ed.). Iola, WI: Krause Publications. p. 143.
* Fitzsimons, Bernard, ed. (1977). "Garand". *The Illustrated Encyclopedia of Twentieth Century Weapons and Warfare*. **10**. London: Phoebus. p. 1088.

## რესურსები ინტერნეტში

* „Military Firearms: M1 Garand Rifle დაარქივებული 2021-05-18 საიტზე Wayback Machine. “
* *FM 23-5 Basic Field Manual U.S. Rifle, Caliber .30, M1*
# ტანკი

მერკავა
**ტანკი** — მთლიანად დაჯავშნული მუხლუხიანი, მაღალი გამავლობის მანქანა. აქვს მბრუნავ კოშკურაში ჩამონტაჟებული მძლავარი ქვემეხი, რომლის ძირითადი დანიშნულებაა სროლა პირდაპირი დამიზნებით. თანამედროვე ტანკების მასა არის 46-62 ტონა, შუბლის ჯავშნის სისქე 500-600 მმ, მაქსიმალური სიჩქარე 60-70 კმ/სთ-ში. ტანკის ძირითადი ელემენტებია: კორპუსი კოშკურით, ძალა 1500 ცხენის ძალამდე, ტრანსმისია, სავალი ნაწილი, კავშირგაბმულობის საშუალებები, რომელთაც აქვთ მასობრივი დაზიანების იარაღისგან დაცვის სისტემა, მოწყობილობის წყალქვეშ ტარებისთვის, საზენიტო საშუალებები და სხვა. პირველი ტანკები შეიქმნა დიდ ბრიტანეთში და საფრანგეთში 1916 წელს და პირველად გამოიყენეს პირველ მსოფლიო ომში, მდინარე სომაზე ოპერაციის დროს. მასობრივი გამოყენება პოვა მეორე მსოფლიო ომში.

## იხილეთ აგრეთვე

* ქვეითთა საბრძოლო მანქანა
* ჯავშანტრანსპორტიორი
* საბრძოლო სადესანტო მანქანა

## ლიტერატურა

* მეძმარიაშვილი ე., „ქართული სამხედრო ენციკლოპედიური ლექსიკონი“, თბ., 2017, გვ. 522